**Návrh**

**Nariadenie vlády**

**Slovenskej republiky**

 **z... 2021,**

**ktorým sa dopĺňa nariadenie vlády Slovenskej republiky
č. 640/2008 Z. z. o verejnej minimálnej sieti poskytovateľov zdravotnej starostlivosti v znení neskorších predpisov**

Vláda Slovenskej republiky podľa § 5 ods. 5 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nariaďuje:

Čl. I

Nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 274/2011 Z. z., nariadenia vlády Slovenskej republiky č. 290/2012 Z. z., nariadenia vlády Slovenskej republiky č. 13/2018 Z. z. a nariadenia vlády Slovenskej republiky č. 59/2019 Z. z. sa dopĺňa takto:

Za § 10a sa vkladá § 10b, ktorý vrátane nadpisu znie:

„§ 10b

Prechodné ustanovenie účinné od 1. februára 2021 do 31. decembra 2022

Poskytovateľ Nemocničná a.s., Nemocnica Malacky sa od 1. februára 2021 do 31. decembra 2022 považuje za zaradeného do pevnej siete poskytovateľov ústavnej zdravotnej starostlivosti, ktorí poskytujú ústavnú pohotovostnú službu na urgentnom príjme 1. typu, aj keď nespĺňa požiadavky uvedené v § 6 ods. 2 až 4.“.

Čl. II

Toto nariadenie vlády nadobúda účinnosť 1. februára 2021.